बरसा विपक्ष, अब शराब ठेकेदारों के गुर्गों का काम सरकार कर रही
विधानसभा में हंगामा, नारेबाजी, कांग्रेस के सारे विधायक निलंबित
भास्कर न्यूज | रायपुर
विधानसभा में शुक्रवार को भी शराबबंदी को लेकर विपक्ष का तीखा विरोध हुआ। सरकार की भूमिका पर उसने जमकर नाराजगी जाहिर की और हंगामा किया। स्थगन प्रस्ताव नामंजूर होने पर कांग्रेस के विधायक गर्भगृह में पहुंच गए। सभी विधायकों को निलंबित कर दिया गया। प्रश्नकाल खत्म होते ही सत्यनारायण शर्मा ने यह मामला उठाया। शर्मा ने कहा कि रायपुर के एसडीएम शराब दुकान न बनाने पर एक अनुसूचित जाति के कर्मचारी को धमकाते हैं, ऐसे एसडीएम पर कड़ी कार्रवाई होनी चाहिए। इसके बाद सारे कांग्रेस के विधायक खड़े होकर नारेबाजी करने लगे। भूपेश बघेल ने कहा कि शराब दुकान खोलने के लिए सरकार गलत रास्ते अपना रही है। बघेल ने कहा कि उनके पास सचिव व एसडीएम के बीच हुई बहस की सीडी है। उन्होंने कहा कि प्रदेश में महिलाओं को पीटा जा रहा है, उन्हें थाने में बंद किया जा रहा है। इतना ही नहीं, महिलाओं का मुलाहिजा कराने के लिए महिला डाक्टर के बजाए पुरुष डॉक्टर को थाने में ही बुलवाया जा रहा है। बघेल ने कहा कि जो काम पहले शराब ठेकेदारों के गुर्गे करते थे, वो अब सरकार कर रही है। इस पर सदन में नारेबाजी और शोर होने लगा। आसंदी पर सभापति देवजी पटेल थे, उन्होंने सदस्यों से कहा कि कोई स्थगन प्रस्ताव विचाराधीन नहीं है, इसलिए चर्चा की अनुमति नहीं दे सकते। ऐसी गंभीर स्थिति में स्थगन पर चर्चा होनी ही चाहिए। उन्होंने कहा कि प्रदेश में जब पहले से ही ब्रेवरेज कार्पोरेशन है तो दूसरे निगम की जरूरत ही क्या है? शेष|पेज 9
बघेल ने मुख्यमंत्री पर सदन की अवमानना का आरोप लगाते हुए कहा कि वे सदन में कुछ नहीं कहते और बाहर बयान देते हैं कि पूर्ण शराबबंदी की ओर बढ़ रहे हैं। उन्हें जो कहना है, वे सदन में कहें।
ये निलंबित हुए : टीएस सिंहदेव, सत्यनारायण शर्मा, डॉ. रेणु जोगी, तेज कुंवर नेताम, अनीला भेंडिया, भूपेश बघेल, अमरजीत भगत, अरूण वोरा, गुरुमुख सिंह होरा, कवासी लखमा, धनेंद्र साहू, उमेश पटेल, दीपक बैज, श्यामलाल कंवर व अन्य।
, लखेश्वर बघेल, खेलसाय सिंह, मोतीलाल देवांगन, संतराम नेताम, लालजीत सिंह राठिया, दिलीप लहरिया, मनोज मंडावी, डॉ. प्रीतम राम, चिंतामणि महाराज, भोलाराम साहू, गिरवर जंघेल, चुन्नीलाल साहू, मोहन मरकाम आदि।
शराब दुकानों का जगह-जगह विरोध
महासमुंद के पिटियाझर रोड पर शराब दुकान के विरोध में पांच गांवों के लोग जुटे।
ओटगन सिमगा के पास प्रसिद्ध धार्मिक स्थल दामाखेड़ा से 4 किलोमीटर दूर दरचुरा में लोगों के विरोध के कारण प्रशासन के अमले को बैरंग लौटना पड़ा।
जगदलपुर के चांदनी चौके में भोर में 4 बजे अंग्रेजी शराब दुकान का शटर खोलकर गाड़ी में शराब लादे जाने का स्थानीय पार्षद ने विरोध किया तो वहां मौजूद गुंडों ने उसे धमकी दी।
धमतरी के टिकरापारा वार्ड में शराबियों के खिलाफ मुहिम छेड़ने वाली महिला कमांडो की सदस्यों को जान से मारने की धमकी मिली।
उन्होंने सिटी कोतवाली पहुंचकर एफआईआर दर्ज कराई है।
शराबबंदी को लेकर कांग्रेस ने प्रांतव्यापी आंदोलन करने का निर्णय लिया है। 4 मार्च को सभी जिले और ब्लाक मुख्यालय में प्रदर्शन होंगे। 5, 6 और 7 मार्च को मशाल जुलून निकाली जाएगी। 8 मार्च को महिला दिवस पर मुख्यमंत्री निवास का घेराव किया जाएगा।
hin_Deva bho_Deva bho_Deva hin_Deva hin_Deva awa_Deva bho_Deva hin_Deva bho_Deva awa_Deva hin_Deva hin_Deva hin_Deva hin_Deva